
BAN KEDA TRATA OTRO CU RESPET 


Aruba ta conta cu nos tur 


Ultimo temponan den medionan social ta tumando luga hopi 
discusionnan riba e tema entre sindicato y Gobierno cual ta 
polarisa nos comunidad. Hopi expresion, palabra di critica 
y ofensa ta wordo lansa riba nos empleadonan publico. 
Especialmente nos grupo di maestro/a y docentenan. Prome 
Minister Evelyn Wever-Croes a duna di conoce cu esaki ta 
hopi lamentabel y a expresa e importancia pa reflexiona riba e 
trato y respet pa otro. 


Prome Minister ta haci un apelacion na nos comunidad pa 
tur hunto para keto un rato y realisa e trabou importante cu 
nos empleadonan publico ta haciendo, especialmente nos 
docentenan. Mama y tata di famia cu ta lanta tur mainta bay 
scol pa educa y duna enseñansa na nos yiunan. Pa yuda 
nos yiunan pa nan por ta un miho version di nan mes. Nos 
docentenan, maestro y nos maestranan ta duna alma y cuerpo 
pa nos yiunan y semper nan a hacie na un forma cu nos tabata 
hopi orguyoso di nan. 


“Ban mustra nos aprecio na nos docentenan, nos maestro y 
maestranan. Nan ta bringando pa un derecho cu nan tin y tur 
hende tin dereho pa bringa pa su derecho. Na e momentonan 
aki, si nos mustra mas comprension y mas empatia, ta sigur cu 
lo yega mas leu”, Prome Minister a enfatisa. 


Prome Minister a duna di concoe cu Gobierno ta compronde 
e preocupacion di mayornan tambe tocante kico lo bay pasa 
cu e yiunan si orario di scol bira menos y si docentenan no 
bay traha. Sinembargo, polarisa, falta respet, critica, zundra, 
expresa odio, expresa frustracion no ta bay yuda ningun hende. 


“Laga nos respeta otro, laga nos respeta e posicion di 
docentenan, maestra y maestronan cu ta luchando pa un 
derecho cu nan tin. Laga nos mustra tambe respet pa e posicion 
di mayornan y bienestar di nan yiunan. Laga nos mustra respet 

na nos sindicalistanan cu ta haciendo loke nan tin cu haci pa 
nan miembronan y ban mustra respet pa Gobierno cu tin cu 
percura pa interes general di nos tur”. 


Concluyendo Prome Minister a expresa y recorda un y tur cu 
na e momentonan aki Aruba ta den etapa di recuperacion. 
Aruba a pasa den temporadanan hopi dificil. Omicron a dal 
nos mas duro cu tabata pensa. Aruba mester di nos tur na e 
momentonan aki pa nos reconstrue y fortifica nos economia y 
pa asina nos hiba nos Pais dilanti. Aruba ta conta cu bo! 


Aruba mester 
= di nos TUR! 

Prome Minister Evelyn Wever-Croes: 
Pa yega nos meta den 2022 pa recupera 


NOS MESTER INVERTI PA CREA 
OPORTUNIDADNAN 


Aruba ta conta riba nos tur pa nos logra e metanan 


Maneha den temporada di un crisis manera Covid 19, no 
tawata facil. Sinembargo, Gobierno tawata tin expectativanan 
cu lo a sali for di e pandemia y recupera mas lihe. Aňa 2021 
a wordo decreta cu ta aña di recuperacion y saliendo for di e 
partinan mas critico di Covid. E tempo ey a pensa cu e tabata 
di corto duracion y a kere berdad cu e pandemia lo a dura di 
Maart 2020 te fin di 2020 y cu Aruba lo por a recupera mas lihe 
den aña 2021. Prome Minister Evelyn Wever-Croes a expresa 
cu niun hende den mundo tawata sa kico Covid tabata tin pa 
mundo. 


Aña 2021, tawata un aña cu hopi reto pero cu determinacion y 
trabou duro, a cuminsa cu e trayecto importante di recuperacion. 
Cu esfuerso di cada ciudadano, ta logrando e recuperacion cu 
tawata kier a logra den e situacion cu nos tawata prome cu e 
pandemia. Pero nos mester constata awor, 1 aña despues, cu 
apesar cu nos tabata tin tur intencion di recuperacion, y cu nos 
a cuminsa recupera, e tardansa y e magnitude di Covid ta di tal 
indole cu nos no a logra nos meta na 2021 pa recupera. 


Prome Minister a indica cu manera cu a drenta un aña nobo, a 
cuminsa pensa di biaha con lo decreta e aña 2022. Mirando cu 
e aña anterior no a yega na e meta di recuperacion, a pensa 
riba loke un comunidad cu kier recupera, mester haci pa yega 
na e meta ey. 


“Un cos mi a realisa cu recuperacion ta un palabra pero 
basicamente bo mester haci hopi pa bo yega pa bisa cu mi a 
recupera”, Prome Minister a remarca. 


P'esey e escogencia e aña aki, 2022, ta pa enfoca riba kico 
Aruba mester haci pa recupera como pais y individual. Aña 
2022, no solamente nos kier logra recupera y yega bek 
manera nos tawata prome cu e pandemia, sino nos kier ta 
miho cu prome cu e pandemia. Aña 2022, lo ta un aña na unda 
inversion lo trece oportunidadnan nobo pa nos tur. 


E vision di Gabinete Wever-Croes II pa aña 2022, Aňa di 
Inversion y Oportunidad, ta pa crea Inversion den sentido 
amplio. Inversion den bo mes; Inversion den nos economia y 
Inversion den nos pais creando Oportunidad pa tur ciudadano 
di nos pais. 


“Cuminsa inverti den bo mes pasobra un cos Covid a siña 


Cierto negochi mester a cambia completamente. Nos mester a 
cambia nos sistema di cuida nos mes y nos famia, anto esaki ta 
inversion di nos mes. Kico nos mester haci diferente? Tin di nos 
pa cambia mester bay cursonan. Negoshinan mester a cambia 
ful e modelo. Hendenan cu a keda sin trabou mester bay curso 
pa por gana placa y por bay recupera. P"esey inversion. 


Aña 2022 a wordo decreta como aña di Inversion pa crea 
oportunidad. Nos ta kere cu e inversion den bo mes y bo 
negoshi, inversion den Aruba, inversionistanan local y 
extranhero cu ta crea oportunidad, esey ta bira e formula pa 
yega na e recuperacion cu nos kier a yega aña pasa. 


Pero pa nos logra e meta aki, e Aña di Inversion y Oportunidad, 
Aruba mester di nos tur. Na e momento aki, Aruba ta conta riba 
cada un di nos pa duna di nos parti cu optimismo, positivismo y 
determinación pa nos logra e metanan cu nos propone y asina 
logra hiba nos país padilanti”, Prome Minister Evelyn Wever- 
Croes a enfatisa. 

MINISTER XIOMARA MADURO 


Finansa y Cultura 


Minister di Finansa ta informa: Segun acuerdo cu COHO 
y e Pakete Nacional pa Aruba 


Recientemente, Aruba hunto cu Hulanda a yega na un acuerdo 
bilateral pa loke ta trata e Pakete Nacional (Landspakket) cu lo 
mester wordo introduci pa asina fortifica y sigura e stabilidad 
financiero, economico, institucional y social di Aruba. Minister 
Xiomara Maduro ta subraya cu e obhetivo principal ta pa ekipa 
nos pais pa futuro caminda cu no solamente Aruba lo por 
tin un finansa publico saludabel pero tambe solido pa asina 
por absorba cualkier impacto externo manera e pandemia di 
COVID-19 independientemente. 


Manera conoci, e ultimo añanan Hulanda a duna Aruba sosten 
financiero pa asina Gobierno por a cumpli cu comunidad 
pa loke ta e consecuencianan cu e pandemia a trece cu 
ne. E acuerdonan cu Hulanda ta encera tambe pa introduci 
reformanan riba diferente tereno den e añanan nos dilanti, di 
cual e reforma fiscal ta forma parti di nan. 


Reforma Fiscal ta un pakete di diferente cambio riba tereno 
fiscal cu lo encera tambe introduccion di un sistema di BTW. 

En conexion cu esaki a realisa estudionan y asina determina 
kico ta e structura di reforma cu mester atene na dje segun 
normanan internacional y di bon gobernacion. 


No obstante cu e condicionnan pa e reforma ta mara na un 
acuerdo financiero, esaki ta brinda un oportunidad unico 
pa cambia rumbo di nos pais atraves di modernisacion y 
simplificacion di nos sistemanan di impuesto, pa medio di 
participacion absoluto di henter comunidad mientras cu ta pone 
Aruba tambe riba tarima internacional pa loke ta por ehempel e 
recomendacionnan di IMF y OECD. 


E reforma fiscal aki ta uno historico pa pais Aruba y participacion 
di gremio y henter comunidad ta esencial pa yega na un 
propuesta di un sistema di impuesto nobo y sostenibel den 
bienestar general di nos pais. Sosten social y administrativo 
ta un condicion indispensabel pa por logra un implementacion 
exitoso di e procesonan diimpuesto. Departamento di Impuesto 
(DIMP) ta e departamento di gobierno cu tin e encargo pa dirigi 
y ehecuta e proyecto “Reforma Fiscal” y tin e mandato oficial 
pa inicia e encuentronan cu diferente gremio tanto di sector 
priva como di sector publico. Den e dianan venidero, DIMP lo 
manda e invitacionnan pa diferente stakeholder, pa asina inicia 
cu e sesionnan informativo y importante encuanto e reforma 
fiscal cu ta na caminda. 


Minister di Finansa ta subraya cu e proyecto “Reforma Fiscal” 
ta uno sumamente importante pa Pais Aruba. Gobierno di 
Aruba kier mantene transparencia durante henter e proceso y 
lo mantene nos comunidad bon informa tocante di e desaroyo 
di e puntonan manera menciona den e Plan Nacional. Asina 
nos comunidad henter por participa na e desaroyo di e reforma 
y ta debidamente na altura di tur e cambio y consecuencianan 
cu e reforma lo trece cu ne. Na final di dia, nos ta un Aruba y 
hunto nos por logra un sistema di impuesto cu ta mas simpel, 
husto, practico y sostenibel no solamente pa e generacion 
actual sino tambe pa nos futuro generacionnan. 

Fechanan fiho pa 
2022 


UNOCA 


Tanda1 Tanda 4 


Ultimo dia pa yena y entrega formulario: december Ultimo dia pa yena y entrega formulario: 1 juni 2022 
2021 


Peticionario lo reuni cu directora: Entre 7 cu 13 di juni 2022 
Contesta: 13 di juli 2022 
Ehecucion di proyecto: 14 di juli 2022 - 31 december 2022 


Tanda 6 


Ultimo dia pa yena y entrega formulario: 1 october 2022 


Peticionario lo reuni cu directora: Entre 6 y 12 october 2022 
Contesta: 14 di november 2022 
Ehecucion di proyecto: 15 di november 2022 - 31 di december 2022 


Mester mas informacion? 
Tocante UNOCA: www.unoca.aw 
Pa condicionnan aplicabel: https://unoca.aw/info-on-application/ 
Pa formulario di aplicacion: https://unoca.aw/form-page/ 


Mester mas ayudo? 
Telefon: 583-5681 
Email: general@unocaruba.org 

MINISTER DANGUI ODUBER 
Turismo y Salubridad Publico 


Diahuebs mainta Minister di Turismo Sr. Dangui Oduber a duna 
un conferencia di prensa riba e tereno di Aruba Ports Authority 
(APA) caminda e proyecto di Port City (tereno caminda ta haci 
concierto) lo bay ta. E mandatario a cuminsa na bisa cu e 
ta hopi contento cu e maneho di APA, e la sigui bisa cu APA 
pa prome biaha a presenta un masterplan na Gobierno di 
Aruba caminda nan ta mustra nan vision y nan maneho. APA 
a presenta diferente desaroyo hopi interesante na Gobierno, 
desaroyonan cu lo bay stimula nos economia, crea cuponan di 
trabou, crea entrada pa APA y Gobierno. 


Minister Dangui Oduber a anuncia e proyecto di dragamento 
(dredging) cu a cuminsa e siman aki den e awanan di APA, sigur 
un proyecto cu ta cuadra cu e vision y maneho di gobierno. E 
proyecto aki ya caba mester a cuminsa pero door di e pandemia 
y pa motibonan financiero cu esaki a trece pa APA e la ser 
posponi. E limpiesa di e canal aki ta hopi importante pa Aruba 
por acomoda e mega barco cruseronan. Esaki ta haci posibel pa 
Aruba por acomoda e “Oasis Class” di Royal Caribbean Cruise 
lines cu lo trece miles di turista crusero Aruba cu lo bay yuda 
e taxistanan, e tour operatornan, e restaurantnan y tiendanan 
cu otro palabra esaki lo bay crea un spin off economico den e 
area aki. 


Minister Oduber a menciona cu manera ta conoci Gobierno di 
Aruba a decreta aña 2022 como aña di inversion y oportunidad. 
E proyecto aki ta bay tin un inversion di 1.6 miyon florin y lo tin 
un duracion di 2 siman. Durante e dragamento ta calcula cu lo 
drago masomenos 20 mil metro cubico di santo y sushi for di e 
canal. E trabounan aki ta un proyecto conhunto entre e grupo 
local di Varadero y un grupo Canades cu yama Ocean Group. 
Tambe a haci palabracionnan concreto cu Direktie Natuur 8. 
Milieu pa asina tene cuenta cu e parti di nos medio ambiente. 


Turismo Crusero ta esun cu a keda mas afecta door di e 
pandemia, ta apenas den luna di juni 2021 Aruba a ricibi su 
prome crusero. E industria aki a cuminsa hopi slow y poko 
poko a cuminsa crese gradualmente. Den aña 2021 Aruba 
su turismo crusero a ricibi 136 mil pasahero den 96 calls y a 


recupera cu solamente 16% comprando esaki cu aña 2019 cu 
tabata un aña record caminda Aruba a ricibi 830 mil pashero. 
Pa aña 2022 a proyecta cu Aruba lo bay ricibi alrededor di 500 
mil pasahero cu ta un recuperacion di 60% compara cu aña 
2019. E pronostico aki ya caba a keda afecta un poco mirando 
cu den e prome 3 siman di luna di januari hopi calls a keda 
cancela door di e situacion di Omicron na Aruba. 


Finalmente Minister Oduber a menciona cu APA lo bay sigui 
haci inversionan necesario pa sigui eleva nos turismo crusero. 
Turismo ta keda e driver di nos economia. 

Minister di Turismo y Salud Publico Sr. Dangui Oduber ta 
anuncia cu na luna di november lo bay tuma lugar e prome 
evento internacional di “Sustainable Air Transportation”aki na 
Aruba. Esaki despues cu na april di 2021 tur e 6 CEO/Managing 
Directors nan di e aeropuertonan den Caribe Hulandes (Dutch 
Caribbean Cooperation of Airports (DCCA) a firma un acuerdo 
pa promove transporte aereo mas sostenibel, stabil, cu 
tarifanan mas accesibel y mihor conexion entre e islanan di 
Reino Hulandes. 


E evento internacional di “Sustainable Air Transportation” ta 
un combinacion di un seminario y un workshop y e lo tin un 
duracion di 1 siman. E meta di e evento internacional aki ta pa 
mehora e conexionnan entre e aeropuertonan di DCCA, trece 
un mehoracion cu ta sostenibel y crea un red di e conectividad 
interinsular cu ta mas accesibel pa un y tur. 


Esaki lo bay stimula e turismo interinsular (island hopping 
tourism), stimula e mercado laboral, stimula servicio nan 
di cuido medico y mehora e rednan social. Tambe lo tin un 
presentacion riba opcionnanan di futuro pa cu transportacion 
alternativa, di e manera aki tur e partnernan ta keda bon informa 
y duna nan e oportunidad tambe pa hiba un discucion riba e 
diferente opcionnan cu tin pa crea un aviacion mas sostenibel. 


Den e evento aki lo bay amplia riba diferente topico manera: 
1. E investigacion actual y e desaroyonan tecnologico mundial 


di future relaciona cu avacion sostenibel: electricidad y otro 
alternativanan den aviacion cu no ta combustibel fossiel. 

2. E oportunidadnan cu ta existi pa haci negoshi y retonan cu 
lo tin pa e aeropuertonan y aerolineanan pa ta mas sostenibel. 
3. Lo elabora riba e posibilidadnan cu tin y cua enfoke lo hiba 
pa cu transporte publico pa mehora e conexion entre e islanan. 


E evento aki ta cuadra cu e maneho di Minister Dangui Oduber 
caminda ta sigui promove desaroyonan cu ta cuadra cu e 
“Sustainable Development Goals” (SDG's). E ta na fabor di 
nos turismo y e lo crea mihor conexion entre e islanan di Caribe 
Hulandes y na un tarifa mas abou cu e ta awor. Minister Oduber 
ta desea DCCA tur clase di exito den nan preparacion di e 
evento internacional aki, sigui cu e bon trabou y compromiso 
cu boso tin pa cu Aruba. 

ROCCO TJON 


REUNION SUMAMENTE POSITIVO CU 
PAN AMERICAN HEALTH ORGANIZATION 


(PAHO) 


Recientemente, Minister di Husticia y Asuntonan Social Sr. 
Rocco Tjon, conhuntamente cu DVG, Departamento di Asunto 
Social y diferente beleidsmedewerkers di Minsterio di Husticia 
y Asuntonan Social cu ta den e “steering committee” a reuni 
virtualmente cu varios miembro di diferente pais cu ta forma 
parti di Pan American Health Organization (PAHO). Durante 
e reunion aki a elabora riba e “roadmap” pa salud mental y 
trastorno di uso di substancianan adictivo y con por fortalece e 
sistema na Aruba y na mes momento hiba un miho practica pa 
inversion. PAHO lo sigui brinda pais Aruba e ayudo y e sosten 
den e vision cu lo wordo designa pa trato di e temanan aki, pa 
e periodo di 2021 te cu 2031. 


E “roadmap” ta defini seis punto clave di atencion pa asina 
alinea mucho mas miho e trabounan entre e “stakeholders”, y 
ta sirbi tambe como e base pa asina involucra e sector publico, 
sector priva, organisacionnan, partners y expertonan tecnico 
entre otro. 

E seis puntonan ta consisti di entre otro: 

1. Leadership & Governance 

. Health Service Delivery 

. Health Workforce 

. Health Information 

. Medical Technologies 

. Health & Financing 

E Mandatario a remarca cu, e seis puntonan clave aki, segun 
e “roadmap”, ta cuadra en realidad cu tur e puntonan cu tambe 
ta aparece den e MOU, cual a wordo firma entre e diferente 
instancianan y departamentonan na Aruba mes. E Mandatario 
a añadi tambe cu PAHO mes tin fondonan disponibel pa trata e 
temanan aki, cual ta un bon noticia pa Aruba. A base di esaki, e 
comite a compromete pa manda e “needs assessment”, pues 
e lista di e necesidadnan pa Aruba, dentro di dos siman, di 
cual PAHO a indica di ta dispuesto pa colabora cu Aruba den 
cuadro di e proyecto aki. 


ICY A = 

Por ultimo, Minister Tjon a indica cu e vision aki lo wordo adapta 
den un plan di implementacion pa e dos aňanan nos dilanti 
unda PAHO lo sigui cu e colaboracion cu Aruba pa cu esaki. 
Tambe a gradici tur e miembronan di e “steering committee” di 
Aruba pa nan tremendo trabou den nan dialogo cu PAHO, cual 
a percura pa, den un tempo corto, nos logra un vision cu ta 
bay acapara e temanan aki te cu 2031. Dentro di poco lo tin un 
workshop y training pa e parti di implementacion di e diferente 
puntonan clave cual ta toca e partinan legislativo, tecnologico 
y financiero. 

Minister Rocco Tjon: 


FORMACION SOCIAL Y STICHTING 
“TUR COS TA POSIBEL" CU PROGRAMA 
DI INTERCAMBIO 


Diaranson mainta a tuma luga un reunion entre representante 
di Ministerio di Husticia y Asuntonan Social Sra. Michella 
Steenvoorde — Laclé, conhuntamente cu representantenan 
local y internacional di “TUR COS TA POSIBEL”, esta Sra. 
Angelique Wout y Mel Coward, como tambe e coordinadora 
di Formacion Social (Social Vorming Traject SVT) esta Sra. 
Jessica Ras. Den dicho reunion SVT a sera conoci cu e 
boluntario di Inglatera Sr. Tom Holmes kende lo tey pa tres 
luna y lo ta asistiendo diferente organisacionnan den nos 
comunidad deportivo na Aruba, ademas di otro instancianan 
manera SVT. 


E aña aki a yega na un acuerdo entre “TUR COS TA POSIBEL” 
y SVT, cual den luna di maart, lo bay ricibi dies boluntario 
internacional y cinco boluntario local. E boluntarionan aki 
lo participa den un programa di dos siman di trabounan 
boluntario riba terenonan Social y Deportivo. E boluntarionan 
internacional lo keda hospeda na un cas na Pos Chikito pa 
asina por wordo transporta mas lihe na nan actividadnan 
di dia. Durante e presentacion di “TUR COS TA POSIBEL” 
na Mariniers Kazerne, a splica e integrantenan di SVT nan 
actividadnan y e posibilidadnan di inscribi como boluntario 
local. Mesora tawata tin hopi entusiasmo pa tuma un di e cuater 
cuponan cu tin reserva pa integrantenan di SVT pa asina ta 
un di e boluntarionan local. Sra. Jessica Ras, coordinadora di 


SVT, lo bay tin e dificil tarea pa selecta cuater for di tur esnan 
cu kier aplica. 


Si nos boluntarionan haci un bon papel, nan lo tin e posibildad 
pa bay dos siman Inglatera den luna di Augustus, caminda 
nan lo traha na un music festival na Leeds riba temanan di 
reciclahe y sostenibilidad. Tur e gastonan lo wordo cubri for di 
fondonan Europeo di e programa Erasmus+. Minister Rocco 
Tjon ta sumamente contento pa e oportunidad brinda na nos 
hobennan, y ta deseanan hopi exito. 

NISTER ENDY CROES 


NOS TABATIN UN REUNION POSITIVO CU 
DEPARTAMENTO RECURSO HUMANO (DRH) 


Recietemente den un esfera ameno Minister Endy Croes a 
reuni cu Directora di Departamento Recurso Humano (DRH) 
sra. Omaira Lares y sra. Kristine Meaux. Durante e reunion a 
elabora riba varios tema manera entre otro e ayudo cu DRH lo 
por brinda pa yuda Dienst Publieke Scholen (DPS) pa digitalisa 
nan sistema manera e parti di personal. 


E Mandatario di Enseñansa ta na altura cu DPS mester di 
atencion. Minister Endy Croes a sigui bisa cu tin decision di 
“oude ministerraad besluiten’ cu tambe a elabora riba nan 
den e reunion di direccion aki pero nunca a yega pa wordo 
ehecuta. Minister Endy Croes a cuminsa forma e plan pa asisti 
DPS pa tur clase di mehoracion. Tambe a elabora mas ampio 


riba e veld general di enseñana y deporte unda DRH por duna 
sosten na e Ministerio. 


Pronto lo cuminsa canalisa cierto pasonan pa duna contentido 
na temanan cu a reuni riba dje. ʻE tabata un reunion hopi 
fructifero’, e Mandatario a finalisa. 


Gabinete Wever - Croes] Y 

l GLENBERT F. CROES 


A REACTIVA ADVIESCOMMISSIE TOELATING 
EN UITZETTING (ATU) 


Minister Glenbert Croes recientemente a reactiva ATU cu tin 
un tarea indispensabel den loke ta e maneho di stranheria aki 
na Aruba. Recientemente e prome reunion a tuma luga. 


Ultimo añanan Aruba a ser confronta cu algun reto riba tereno 
di stranheria (vreemdelingen) cu a haci e problemanan riba 
e tereno aki mas complica. Desaroyonan global manera 
e pandemia di COVID-19 cu a conduci na ceramento di 
fronteranan mundialmente cu ta rekeri otro manera di acerca y 
resolve e problemanan aki. 

Pa yuda enfrenta e retonan aki e ley cu ta regla asuntonan di 
stranheria, e asina jama LTU (Landsverordening Toelating en 
Uitzetting), a wordo cambia/actualisa na final di 2018. Un di e 
cambionan ta e introduccion di e Adviescommissie Toelating 
en Uitzetting (ATU) cu den e ley ta regla bao di articulo 35. 

E tareanan pimordial di ATU ta pa asisti e minister encarga cu 
Stranheria y e minister encarga cu Husticia riba optimalisacion 
di derechonan di stranhero, manera entre otro: 


. conseha riba cambionan den e ley di LTU y maneho di 
Stranheria; 
° reevaluacion di cartanan di apelacion; 


. conseho riba procedura y reglanan tocante detencion di 


stranheronan den e centro di detencion, 

. conseho riba procedura y reglanan pa loke ta trata asilo; 
. conseho tocante procesonan administrativo den e 
“Cadena di Stranheria' (Vreemdelingenketen). 

E comision por consisti di minimal 3 y maximal 5 miembro. 
Na e momento di escohencia di e miembronan ta tene den 
consideracion cu diversidad den conocemento, capacidad y 
habilidad. 

Flexibilisacion di Medidanan 


Pandemia Covid-19 entrante februari 4, 2022 


Ora di cera pa HORECA 1:00 AM y pa sector CASINO 2:00 AM 


®©] HORECA 


e Maximo 10 persona na mesa den 
restaurant, paden y pafo. 

© Bar y Rumshopnan maximo 10 mesa y 4 
persona na mesa, paden y pafo. 

e Ora di cera ta 1:00 a.m. y Casino 2:00 
a.m. 


PN TAPABOCA 


Uzo di tapaboca ta keda obligatorio, den 
tur establecimento, incluyendo gym y 
school. 


= CUERENTENA 
Gp 


e Es cu ta vacuna cu e “Serie Basico” no 
mester bay den cuarentena mas. Cu 
Serie Basico ta referi na ciudadano 
entre 12 cu 17 aña cu a ricibi 2 dosis di 
vacuna di Pfizer y pa ciudadanonan di 
18 aña of mas cu a ricibi 3 dosis di 
vacuna Pfizer. Pa esnan cu a vacuna cu 
Johnson € Johnson esaki nifica 2 
vacuna di J&J of tambe por 1 vacuna di 
J&J y 1 Pfizer. 

e Esnan cu tampoco mester bay den 
cuarentena ta esnan cu a caba di 
recupera di un infeccion cu COVID no 
mas cu 4 siman atras y tin un "Recovery 
Letter di esaki. 


e Banda completo por toka. 
e Ta permiti pista di baile y bailamento. 


DEPORTE 
ud 


e Un maximo di 300 publico paden y den 
aire liber maximo 500 publico por ta 
presente. 


e Tur medida di hygiene y distanciamento 
social ta keda na vigor y lo tin control di 
Taskforce. 


© Den caso di inclumplimento lo por para e 
actividad. 


TÍ GEBIEDSVERBOD 


A keda elimina. 


u COMERCIO 


o o 


e Comercio ta bek na 100% capacidad 
(cinema, tienda, supermercado, misa). 


e Entiero ta bek na 100% capacidad. 


AN ESTABLECIMENTO 
NOCTURNO 


e Ta permiti un maximo di 300 persona 
paden y 500 pafo (si espacio ta 
permiti). 

© Banda completo por toka. 


e Ta permiti pista di baile y bailamento. 


EN GENERAL 


Pasaheronan cu ta biaha pa Aruba mester 

presenta un di e sigiente documentonan 

prome cu biaha: 

e Un PCR test negativo no mas bieu cu 3 
“ prome cu biaha. 


e Un Antigen test negativo no mas bieu 
cu 1 dia prome cu biaha. 
f 


e Un certificado di vacuna cu ta inclui un 
boostershot, di cual e boostershot 
mester a wordo tuma por lo menos 7 dia 

js cu biaha. 


e Un PCR test positivo cu ta por lo menos 
10 dia bieu, pero no mas bieu cu 12 
siman. 


e Pasaheronan entre e edad di 12 y 17 
aña por presenta un certificado di 
vacuna cu ta prueba cu nan a ricibi 2 
prik (primary series). E ultimo prik 
mester a wordo tuma por lo menos 14 
dia prome cu biaha. 


Nota: 
Solamente residente di Aruba por opta pa 
hasi un PCR test na yegada di airport, en 
bes di presenta un test/vacuna prome cu 
biaha. 


o OQ, s 
V) m VERBOD / AGLOMERACIÓN 


A keda elimina. 


EJ BISHITA, FIESTA Y 


SY ENCUENTRO SOCIAL 


Bishita na cas, fiesta y encuentro social na 
cas of otro caminda ta permiti, cu un 
maximo di 300 persona paden y 500 
persona pafo. 


© 
(a 


Mester sigui mantene y cumpli cu e reglanan di Distancia y Hygiena na tur momento. 

Departamento di Salud Publico: 


UPDATE 10 DI FEBRUARI 2022 


Segun resumen di awe 19 persona a recupera y un total di 
30 caso nobo di COVID-19 a keda registra di cual 5 ta no- 
residente. E cifranan aki ta representa un ‘Positivity rate" bou 
di nos residentenan di 23%. 

E cantidad di casonan activo di COVID-19 pa awe ta 148 y 


34 caso pa dia y un averahe di ‘Positivity rate" semanal di 33% 
pa dia. 


Actualmente na Aruba tin 15 persona interna cu of debi na 
COVID di cual den ICU tin 2 persona y riba piso general tin 13. 


Na Colombia tin actualmente 6 persona den ICU y ninguno (0) 
riba piso general. 


cantidad di fayecidonan relaciona cu COVID-19 ta 196. Datos 
ta ilustra casonan nobo di COVID cu un averahe semanal di 


RESIDENTE NO-RESIDENTE 


5 


Positivo 


MINISTERIO DI TURISMO, 
LUBRIDAD PUBLICO 


DEN TEMPO DI - Y VACUNACION 


HABITONAN PA el SIR l 
Saludal Pro zya| sam 


ni uza productonan deriva di tabaco 


Huma y/of uza productonan deriva di tabaco ta habitonan hopi 
peligroso. Huma ta causa miles di morto pa aňa rond di mundo. 
Tin malesanan cu por wordo preveni si bo keda sin huma, 
manera enfisema, cancer di boca, garganta y pulmon, como 
tambe algun malesa di curason. Si bo no ta huma, no cuminsa: 
y si bo ta huma, stop awo. Pa combati COVID-19 bo mester 
mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza 
tur e hermentnan cu nos tin pa caba cu e virus aki na nos isla! 


Uza tapa boca 
paden di tur lugar. 


Laba man 
frecuentemente 


Mantene 1.5M 
minimo di distancia 

